Κόμης του Στράθερν

Ο Κόμης ή Μόρμερ του Στράθερν είναι ένας τίτλος σκωτσέζικης ευγενείας, που ονομάστηκε προς τιμήν του Στράθερν του νότιου Πέρθσερ. Η καταγωγή του είναι άγνωστη, όμως μνημονεύεται για πρώτη φορά σε έγγραφα των αρχών του 12ου αιώνα. Ο πρώτος γνωστός μόρμερ, Μαλίσιος Α΄, αναφέρεται από τον Άελρεντ του Ρίβου ότι ηγήθηκε μιας ομάδας Σκωτσέζων στο πλευρό του Βασιλιά Δαυίδ Α΄ κατά τη Μάχη του Στάνταρντ (1138). Ο τελευταίος από τους γηγενείς Γαέλους κόμητες του Στράθερν ήταν ο Μαλίσιος Ε΄, από τον οποίο αφαιρέθηκε ο τίτλος από τον Έντουαρντ Μπάλλιολ. Το 1344 παραχωρήθηκε από τον Βασιλιά Δαυίδ Β΄ στον Μαυρίκιο της Μοραβίας, έναν βασιλικό ευνοούμενο.https://www.calendarz.com/on-this-day/october/17/maurice-de-moravia-earl-of-strathearnDavid II: 1329–71, Michael Penman, Birlinn Ltd, 2 Δεκ 2021. ISBN 1788853385

Το Στράθερν χρησιμοποιήθηκε από τον Ιάκωβο Στιούαρτ, νόθο γιο του Βασιλιά Ιακώβου Ε΄ της Σκωτίας, όταν το 1562 ονομάστηκε Άρχοντας του Άμπερνεθι και του Στράθερν, καθώς και Κόμης του Μόρεϊ. Το 1631 ο Γουίλιαμ Γκράχαμ, 7ος Κόμης του Μεντέιθ, διεκδίκησε τον τίτλο, όμως αναγκάστηκε να τον παραχωρήσει το 1633, αναλαμβάνοντας τον τίτλο του Κόμη του Ερθ.http://wargs.com/essays/succession/strathearn.html Συνδυάστηκε και με άλλους τίτλους μελών της βασιλικής οικογένειας του Ηνωμένου Βασιλείου και συγκεκριμένα εκείνους του Δούκα του Κάμπερλαντ και του Στράθερν (δημιουργήθηκε 1766, εξέλειψε 1790), του Δούκα του Κεντ και Στράθερν (δημιουργήθηκε 1799, εξέλειψε 1820) και του Δούκας του Κόνοτ και Στράθερν (δημιουργήθηκε 1874, εξέλειψε 1943).https://www.britannica.com/biography/Arthur-William-Patrick-Albert-duke-of-Connaught-and-Strathearnhttps://www.thecanadianencyclopedia.ca/en/article/prince-arthur-1st-duke-of-connaught-and-strathearnhttps://www.royalacademy.org.uk/art-artists/name/henry-frederick-duke-of-cumberland-and-strathearnhttp://www.historicalportraits.com/Gallery.asp?Page=Item&ItemID=2160&Desc=Prince-Henry,-Duke-of-Cumberland-and-Strathearn-%7C-John-Smart

Στις 29 Απριλίου του 2011 ο τίτλος εντάχθηκε εκ νέου στο Σώμα Ευγενών του Ηνωμένου Βασιλείου όταν η Βασίλισσα Ελισάβετ Β΄ τον απένειμε στον Πρίγκιπα Ουίλιαμ, Δούκα του Κέιμπριτζ.  Εξαιτίας αυτού, η Αικατερίνη, Δούκισσα του Κέιμπριτζ, όταν παντρεύτηκε τον Ουίλιαμ, έγινε αυτοδικαίως Κόμισσα του Στράθερν. Ο τίτλος χρησιμοποιείται όταν ο Πρίγκιπας Ουίλιαμ επισκέπτεται την Σκωτία.

Αρχικοί Κόμητες του Στράθερν
Μαλίσιος Α΄ (? –1141)
Φέρτεθ (περ. 1130-1171)
Γιλβέρτος (1171–1223)
Ροβέρτος (1223–1245)
Μαλίσιος Β΄ (1245–1271)
Μαλίσιος Γ΄ (1271–1317)
Μαλίσιος Δ΄ (1317–1329)
Μαλίσιος Ε΄ (1330–1334)
Μαυρίκιος της Μοραβίας, Κόμης του Στράθερν (?-1346)
Ροβέρτος Στιούαρτ, Κόμης του Στράθερν (1316–1390)
Δαυίδ Στιούαρτ, Κόμης του Στράθερν (1355–1390)
Ευφημία Στιούαρτ, Κόμισσα του Στράθερν (?-περ. 1434)
Μαλίσιος Γκράχαμ, Κόμης του Στράθερν (περ. 1407–1490)
Βαλτέρος Στιούαρτ, Κόμης του Στράθερν (περ. 1360-1437)

Σύγχρονοι Κόμητες του Στράθερν 2011
Πρίγκιπας Ουίλιαμ, Δούκας του Κέιμπριτζ, Κόμης του Στράθερν, Βαρόνος του Καρικφέργκους (γεννημένος το 1982)

Ο διάδοχος του σημερινού Κόμη του Στράθερν είναι ο γιος του, Πρίγκιπας Γεώργιος του Κέιμπριτζ (γεννημένος το 2013).

Παραπομπές

Βιβλιογραφία
 Neville, Cynthia J., Native Lordship in Medieval Scotland: the Earldoms of Strathearn and Lennox, c. 1140–1365, Δουβλίνο: Four Courts Press, 2005 

Κατηγορία:Τίτλοι ευγενείας της Σκωτίας
Κατηγορία:Τίτλοι ευγενείας